247 
som bekjendt, fra Angel i Sønder-Jylland til Vendsyssel i det 
nordligste Jylland, og fremdeles over Fyen til Bornholm. Flere 
mindre, men charakteristiske Fund fra Sjælland tyde desuden 
hen paa, at det neppe vil vare længe, før ogsåa Sjælland ved 
lignende større Jernalders Mosefund slutter sig til det øvrige 
Danmark. 
Alle Iagttagelser stemme fuldstændig overeens deri, at 
de opgravede Gjenstande ikke ere tilfældig tabte eller ned- 
faldne, men fra først af formelig nedlagte, gjerne med synlig 
Omhu og i nogle Tilfælde med visse kjendelige Begrændsninger 
enten af Riisfletninger eller af nedstukne Sværd og Spyd. Medens 
derfor Sagerne i de forskjellige Kjedelmoser, som ikke oprindelig 
have havt Afløb til eller staaet i nogen directe Forbindelse med 
Havet, henligge i Klynger, tildeels samlede efter Arter eller 
endog sammenbundne og ovenikjøbet sænkede ved Sænkesteen, 
ved nedrammede Pæle og Kroge, vare de i Nydams Mosen, 
der i Oldtiden har været en Viig af Alssund, nedsænkede i 
Baade, som i dette Øiemed vare stærkt forhuggede, navnlig 
med store Huller i Bunden. 
Alle Erfaringer stemme endvidere overeens deri, at de fundne 
Sager enten have været benyttede af eller idetmindste bestemte 
til Brug i Leire og for kæmpende, fuldt udrustede Hære. De 
bestaae af Stykker af Dragter, af Ringbrynjer, Hjelme, Træ- 
skjolde med Metalrandbeslag og Metalbukler, af Sværd, tildeels 
prægtig damascerede, Spyd, Buer, Pile, Belter, Spænder, Smykker, 
Kamme, Spillegjenstande og (romerske) Mynter, forskjellige Red- 
skaber og tildeels halvfærdige Ting, Høvle, Øxer, Meisler, Tænger, 
Knive m. M., Slagterrequisiter, Huggeblokke, Teltpæle, Bronce-, 
Træ- og Leerkar, Skeer, Madbrikker, Levninger af Dyr, især 
dog Hestehoveder og Hestebeen, Bidsler, Tøiler, Sporer, Heste- 
prydelser, Stykker af Vogne, River (til Fouragering?) 0. s. v. 
Medens der i Thorsbjerg-, Nydam- og Flemløse-Moserne er 
truffet Stumper af Træ-Vognhjul, tildeels i Forbindelse med 
Efterretninger om tidligere Fund (i Nydam og Flemløse) af hele 
